दक्षिण अफ्रीका के सबसे सफल गेंदबाज बनने से बस तीन कदम दूर स्टेन जनवरी में भारत के खिलाफ केपटाउन में हुए पहले टेस्ट के बाद से कोई मैच नहीं खेल सके हैं। स्टेन के नाम फिलहाल 86 टेस्ट मैचों में 419 विकेट हैं। स्टेन ने कहा, 'एक तेज गेंदबाज होने के नाते गेंद फेंकने के समय मुझे अगले पैर पर जोर देना होता है। इस दौरान मेरे शरीर के वजन के आठ या नौ गुना का भार सीधे पैरों पर पड़ता है। लोग कह रहे हैं यह बहुत निराशाजनक है कि आप चार दिनों का मैच भी नहीं खेल सकते लेकिन मुझे लगता है कि मैच खेलना और एक और चोट के साथ बाहर जाना ज्यादा खराब है।